PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2001/VP/1/1/182						   Bratislava 13. 06. 2001

Protimonopolný úrad Slovenskej republiky, I. výkonný odbor, podľa zákona č. 145/1995 Z.z. o správnych poplatkoch v znení neskorších predpisov vo veci vrátenia správneho poplatku podnikateľovi OMV Slovensko, s.r.o., Moskovská 13, Bratislava zastúpenému JUDr. Vladimírom Kánom, advokátom, nám. Martina Benku 9, Bratislava

					r o z h o d o l:

	podľa ustanovenia § 10 ods. 1 zákona č. 145/1995 Z.z. o správnych poplatkoch v znení neskorších predpisov podnikateľovi OMV Slovensko, s.r.o., Moskovská 13, Bratislava zastúpenému JUDr. Vladimírom Kánom, advokátom, nám. Martina Benku 9, Bratislava vracia správny poplatok zaplatený kolkovými známkami v hodnote 10 000,- Sk (slovom desaťtisíc slovenských korún) na účet číslo 4000050508/3100 vedený v Ľudovej banke.

Odôvodnenie:

	Protimonopolnému úradu Slovenskej republiky, I. výkonnému odboru (ďalej len „úrad“) bol dna 05. 06. 2001 doručený rozklad spoločnosti OMV Slovensko, s.r.o., Moskovská 13, Bratislava (ďalej len „OMV Slovensko, s.r.o.“) zastúpenej JUDr. Vladimírom Kánom, advokátom, nám. Martina Benku 9, Bratislava voči rozhodnutiu úradu č. 2001/KV/1/1/157 zo dna 18. 05. 2001. Súčasťou podania bol aj správny poplatok zaplatený vo forme kolkových známok v hodnote 10 000.- Sk, slovom desaťtisíc slovenských korún (2 x kolková známka v hodnote 5 000.- Sk).

	V zmysle § 19c zákona č. 145 Z.z. o správnych poplatkoch v znení neskorších predpisov (ďalej len „zákon“) z úkonov a konaní začatých pred 1. januárom 2001 sa vyberajú poplatky podľa doterajších predpisov i keď sa stanú splatnými po 1. januári 2001. V zmysle § 6 ods. 2 zákona ak je sadzba poplatku určená na konanie, rozumie sa tým konanie na jednom stupni, to znamená, že odvolacie konanie sa vníma samostatne. 

	Od 1. januára 2001 zákon neumožňuje vyberanie správnych poplatkov za rozklad voči rozhodnutiu úradu. Z tohto dôvodu bol správny poplatok za rozklad proti rozhodnutiu úradu č.  2001/KV/1/1/157 zo dňa 18. 05. 2001 zaplatený bez toho, aby bol na to poplatník povinný.

Podľa § 10 ods. 1 zákona správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak.

	V zmysle § 10 ods. 8 zákona poplatok zaplatený kolkovými známkami vráti na základe odpisu právoplatného rozhodnutia o vrátení poplatku daňový úrad príslušný podľa sídla správneho orgánu, ktorý úkon vykonal alebo uskutočnil konanie, do 30 dní odo dňa doručenia odpisu právoplatného rozhodnutia správneho orgánu o vrátení poplatku.

	Na základe uvedených skutočností úrad rozhodol tak, ako je uvedené vo výrokovej časti tohto rozhodnutia.

Poučenie:

	V zmysle § 10 ods. 6 zákona c. 145/1995 Z.z. o správnych poplatkoch v znení neskorších predpisov sa proti rozhodnutiu o vrátení poplatku nemožno odvolať. Rozhodnutie nadobúda právoplatnosť dňom doručenia.

									Ing. Ladislav Szabó
								     riaditeľ I. výkonného odboru

Rozhodnutie sa doručí:
	
1. JUDr. Vladimír Kán, advokát, nám. Martina Benku 9, 811 07 Bratislava 1